Ροδόλφος της Αυστρίας

Ο Ροδόλφος (γερμ. Rudolf von Österreich-Ungarn, 21 Αυγούστου 1858 - 30 Ιανουαρίου 1889) από τον Οίκο των Αψβούργων-Λωρραίνης, ήταν αρχιδούκας της Αυστρίας και πρίγκιπας της Ουγγαρίας-Βοημίας. Ήταν ο μόνος γιος του Φραγκίσκου Ιωσήφ της Αυστρίας και της Ελισάβετ της Βαυαρίας και διάδοχος της Αυστροουγγρικής Αυτοκρατορίας από τη γέννησή του. Πήρε το όνομά του από τον Αψβούργο βασιλιά Ροδόλφο Α΄ της Γερμανίας, ο οποίος ανέβηκε στο θρόνο το 1273Timothy Snyder, The Red Prince: The Secret Lives of a Habsburg Archduke, σελ. 9, Basic Books (2008). Το 1889 πέθανε, αυτοκτονώντας με την ερωμένη του, Μαρί Βετσέρα, στο κυνηγετικό περίπτερο του ΜάιερλινγκMistero Mayerling, lettere inedite, fu doppio suicidio ANSA . Το σκάνδαλο που ακολούθησε έγινε πρωτοσέλιδο διεθνώς, ενώ αργότερα αποτέλεσε θέμα αρκετών θεατρικών και κινηματογραφικών έργων. 

 Βιογραφία 
Ο Ροδόλφος Φραγκίσκος Κάρολος Ιωσήφ γεννήθηκε στο Νέο Ανάκτορο του Λάξενμπουργκ κοντά στη Βιέννη. Ήταν το τρίτο παιδί και ο μοναδικός γιος του Φραγκίσκου Ιωσήφ της Αυστρίας και της Ελισάβετ της Βαυαρίας. Από μικρή ηλικία έδειξε μεγάλο ενδιαφέρον για τις φυσικές επιστήμες, ξεκινώντας μια συλλογή ορυκτών. Μετά τον θάνατό του, μεγάλα τμήματα της ορυκτολογικής συλλογής του περιήλθαν στην κατοχή της Γεωργικής Σχολής του Πανεπιστημίου Βιέννης. 

Ο Ροδόλφος ανατράφηκε μαζί με τη μεγαλύτερη αδελφή του, Γκίζελα, και οι δύο τους ήταν στενά συνδεδεμένοι. Σε ηλικία 6 ετών, ο Ροδόλφος χωρίστηκε από την αδελφή του, καθώς ξεκίνησε την εκπαίδευσή του για να γίνει ο μελλοντικός αυτοκράτορας. Αυτό δεν άλλαξε τη σχέση τους και η Γκίζελα παρέμεινε κοντά του, μέχρι που άφησε τη Βιέννη μετά τον γάμο της με τον Λεοπόλδο της Βαυαρίας.

Σε αντίθεση με τον βαθιά συντηρητικό πατέρα του, ο Ροδόλφος είχε φιλελεύθερες απόψεις, που ήταν πιο κοντά σε εκείνες της μητέρας τουJohn C. G. Röhl, Young Wilhelm: The Kaiser's Early Life, 1859-1888, Cambridge University Press (1998). Παρ' όλα αυτά οι σχέσεις του μαζί της ήταν συνέχεια τεταμένες. Παντρεύτηκε στη Βιέννη στις 10 Μαΐου 1881 την Στεφανία του Βελγίου. Το μόνο παιδί που απέκτησαν από τον γάμο ήταν η Ελισάβετ Μαρία (1883). 

Το 1888 σε ηλικία 30 ετών συνάντησε την 17χρονη βαρόνη Μαρία Βετσέρα, η οποία του έδειξε υπερβολική αγάπη, κάτι που τον συγκίνησε και ήταν η αρχή μιας νέας θερμής σχέσης. Όταν έμαθε ο Ροδόλφος ότι ο πατέρας του διέταξε να διακόψουν την σχέση τους, θεωρείται ότι σε πλήρη σύγχυση σκότωσε την ερωμένη του και στη συνέχεια αυτοκτόνησε ο ίδιος στο κυνηγετικό περίπτερο του Μάιερλινγκ- πλέον επικρατεί η άποψη ότι ο θάνατος της Μαρίας και η αυτοκτονία του Ροδόλφου ήταν συμφωνημένη από το ζεύγος. 

Μετά τον θάνατό του οι γονείς του μετέτρεψαν τα ανάκτορα σε μοναστήρι Καρμελιτών μοναχών, ενώ η μητέρα του, καταρρακωμένη, υιοθέτησε πένθιμη ενδυμασία και ουσιαστικά εγκατέλειψε τον πατέρα του για το εξωτερικό. Δολοφονήθηκε στη Γενεύη εννέα χρόνια αργότερα (1898).

Η διαδοχή του αυτοκρατορικού θρόνου πέρασε τελικά στον πρώτο εξάδελφό του, Φραγκίσκο Φερδινάνδο της Αυστρίας, του οποίου η δολοφονία σήμανε την έναρξη του Α΄ Παγκοσμίου Πολέμου το 1914.

Οικογένεια
Νυμφεύτηκε το 1881 τη Στεφανία του Βελγίου και είχε ένα τέκνο:
 Ελισάβετ Μαρία (1883 - 1963), παντρεύτηκε μοργανατικά: πρώτα τον Όττο Βέριαντ του Βίντις-Γκρετς και μετά τον Λέοπολντ Πέτσνεκ, πολιτικό, πρόεδρο του Κοινοβουλίου της Κάτω Αυστρίας.

 Υστεροφημία 
Η ζωή και το τέλος του Ροδόλφου συνεχίζουν να αποτελούν καλλιτεχνική έμπνευση. 

Μεταξύ άλλων, στον κινηματογράφο:
 Μάιερλινγκ (1936), του Ανατόλ Λίτβακ, με τους Σαρλ Μπουαγιέ και Ντανιέλ Νταρριέ (βασισμένο σε βιβλίο του Κλωντ Ανέ).
 Μάιερλινγκ (1957), του Ανατόλ Λίτβακ, με τους Μελ Φερρέρ, Ώντρεϋ Χέπμπορν και Λορν Γκριν.
 Μάιερλινγκ (1968), του Τέρενς Γιανγκ, με τους Ομάρ Σαρίφ, Κατρίν Ντενέβ, Έιβα Γκάρντνερ και Τζέημς Μέισον.

Στη χορευτική σκηνή και το θέατρο: το μπαλέτο Μάιερλινγκ του Κέννεθ ΜακΜίλλαν, το μιούζικαλ Ελίζαμπετ του Μίκαελ Κούντσε και το θεατρικό έργο Ρούντολφ του Ντέηβιντ Λόγκαν.

Πρόγονοι

 Παραπομπές 

 Εξωτερικοί σύνδεσμοι 

Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης
Κατηγορία:Αυτόχειρες